**Ministru kabineta protokollēmuma projekta**

**“Par Saistību apliecinājuma parakstīšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 6.pantu Ministru kabinetam piešķirts pilnvarojums izdot norādījumus, kas nepieciešami, lai izpildītu Latvijas saistības pret augstāk minētajām institūcijām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Republika ir Pasaules Bankas grupas (turpmāk – PB) dalībvalsts kopš 1992.gada. Latvijas dalību Starptautiskajā Attīstības asociācijā (turpmāk – SAA) nosaka likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 1.pants.  2016.gada 6.decembra Ministru kabinets (turpmāk – MK) pieņēma zināšanai iesniegto informatīvo ziņojumu “Par Latvijas Republikas dalību Starptautiskās Attīstības asociācijas resursu 18. papildināšanā” un uzdeva Finanšu ministrijai likumprojektā „Par valsts budžetu 2018. gadam” iekļaut normu, kas paredz atļauju finanšu ministram palielināt Latvijas Republikas saistības pret Starptautisko Attīstības asociāciju par 2,660,000 euro Starptautiskās Attīstības asociācijas resursu 18. papildināšanai. 2018. gada valsts budžeta projekta sagatavošanas procesā palielināt Finanšu ministrijas finansējumu ilgtermiņa saistībām 2018.–2020. gadam valsts budžeta apakšprogrammā 41.03.00 “Iemaksas starptautiskajās organizācijās” ieguldījumu veikšanai Starptautiskās Attīstības asociācijas resursu 18. papildināšanai 2018. gadā par 150 000 euro, 2019. gadā par 270 000 euro, 2020. gadā par 390 000 euro un turpmākajos gados līdz 2026. gadam (ieskaitot) kopā par 1 850 000 euro. Savukārt par likumprojektu “Par valsts budžetu 2018.gadam” lems Latvijas Republikas Saeima 2017.gada otrajā pusē.  Papildus tam MK uzdeva Finanšu ministrijai pēc tam, kad tiks saņemta Starptautiskās Attīstības asociācijas rezolūcija par Starptautiskās Attīstības asociācijas resursu 18. papildināšanu, iesniegt Ministru kabinetā Ministru kabineta protokollēmuma projektu, kas paredz pilnvarot finanšu ministru Latvijas Republikas valdības vārdā parakstīt saistību apliecinājumu par Latvijas Republikas dalību Starptautiskās Attīstības asociācijas resursu 18. papildināšanā, kā arī saistību apliecinājumu par Latvijas Republikas iepriekš apstiprināto dalību Daudzpusējā parādu atlaišanas iniciatīvā saskaņā ar koriģēto grafiku.  Likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 6.pants, kas nosaka, ka „Latvijas Republikas valdība izdod norādījumus, kas būs nepieciešami, lai izpildītu Latvijas Republikas pienākumus, ko paredz šā likuma 1. pantā minētie vienošanās līgumi, konvencijas un rezolūcijas, un lai nodrošinātu šā likuma nosacījumu stāšanos spēkā un tā izpildi.  Kopš 2012. gada Latvija ir veikusi iemaksas SAA resursu 15., 16. un 17. papildināšanā, kā arī DPAI. Maksājumi līdz 2026. gadam tiek veikti saskaņā ar sekojošo grafiku:   |  |  |  |  |  |  |  | | --- | --- | --- | --- | --- | --- | --- | | **Gads** | **SAA15** | **SAA16** | **SAA17** | **DPAI** | **SAA18** | **Kopā EUR** | | 2012 | 410 000 |  |  | 60 000 |  | 470 000 | | 2013 | 410 000 | 332 000 |  | 70 000 |  | 812 000 | | 2014 | 410 000 | 383 000 |  | 80 000 |  | 873 000 | | 2015 | 340 000 | 413 000 | 180 000 | 80 000 |  | 1 013 000 | | 2016 | 330 000 | 413 000 | 310 000 | 90 000 |  | 1 143 000 | | 2017 | 330 000 | 413 000 | 410 000 | 90 000 |  | 1 243 000 | | 2018 |  | 403 000 | 330 000 | 90 000 | 150 000 | 823 000 | | 2019 |  | 273 000 | 320 000 | 100 000 | 270 000 | 693 000 | | 2020 |  |  | 320 000 | 120 000 | 390 000 | 440 000 | | 2021 |  |  | 300 000 | 130 000 | 340 000 | 430 000 | | 2022 |  |  | 280 000 | 130 000 | 320 000 | 410 000 | | 2023 |  |  | 210 000 | 140 000 | 330 000 | 350 000 | | 2024 |  |  |  | 140 000 | 320 000 | 140 000 | | 2025 |  |  |  | 100 000 | 290 000 | 100 000 | | 2026 |  |  |  |  | 250 000 |  | | 2027 |  |  |  |  | 0 |  | | 2028 |  |  |  |  | 0 |  | | **Kopā** | **2 230 000** | **2 630 000** | **2 660 000** | **1 420 000** | **2 660 000** | **8 940 000** | |   Lai uzsāktu 18.resursu plānošanas periodu, Starptautiskā attīstības asociācija lūdz Latvijas Republikas valdības pilnvarotu personu parakstīt Saistību apliecinājumu, apstiprinot Latvijas Republikas apņemšanos piedalīties 18.resursu papildināšanas periodā. Tādējādi nepieciešams saņemt Ministru kabineta pilnvarojums finanšu ministrei Latvijas Republikas valdības vārdā parakstīt Saistību apliecinājumu par Latvijas Republikas dalību Starptautiskās Attīstības asociācijas 18.resursu plānošanas periodā, apņemoties veikt maksājumus EUR 2 660 000 apmērā saskaņā ar grafiku no 2018. līdz 2028.gadam, kuram nepieciešams Latvijas Republikas Saeimas apstiprinājums.  Saistību apliecinājuma parakstīšana ir noteikta Pasaules Bankas Grupas Starptautiskās Attīstības asociācijas 2017. gada 31. martā Pilnvarnieku valdes apstiprinātajā Rezolūcijā Nr. 239 “Resursu papildināšana: 18. resursu papildināšana”. SAA 18.resursu papildināšanas iemaksu periods ir noteikts no 2018.gada līdz 2028.gadam, bet maksājumi jāveic no 2018. līdz 2026.gadam. Saskaņā ar SAA rezolūciju, Latvijas iemaksas ir indikatīvas un tām ir nepieciešams valdības un parlamenta apstiprinājums.  Gadījumā, ja Latvijas valdība līdz noteiktajam termiņam nesniedz minēto saistību apliecinājumu, vai saistību apliecinājuma sniegšana ir atlikta līdz brīdim, kad attiecīgās finansiālās saistības tiks iekļautas valsts budžeta likumā, tiktu negatīvi ietekmēta Latvijas reputācija attiecībā uz starptautisko saistību izpildi. Kā ES dalībvalstij, kas ir pasaulē lielākais palīdzības sniedzējs, kā arī OECD dalībvalstij, Latvijai ir būtiski sevi demonstrēt kā atbildīgu starptautisko partneri, kas sniedz ieguldījumu globālās attīstības veicināšanā. |
| 3. | Projekta izstrādē iesaistītās institūcijas | Finanšu ministrija, Pasaules Banka. |
| 4. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Likuma „Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā” 6.pants, kas nosaka, ka „Latvijas Republikas valdība izdod norādījumus, kas būs nepieciešami, lai izpildītu Latvijas Republikas pienākumus, ko paredz šā likuma 1. pantā minētie vienošanās līgumi, konvencijas un rezolūcijas, un lai nodrošinātu šā likuma nosacījumu stāšanos spēkā un tā izpildi.  Saistību apliecinājuma parakstīšana ir noteikta Pasaules Bankas Grupas Starptautiskās Attīstības asociācijas 2017. gada 31. martā Pilnvarnieku valdes apstiprinātajā Rezolūcijā Nr. 239 “Resursu papildināšana: 18. resursu papildināšana”. |
| 3. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija. |
| 2. | Projekta izpildes ietekme uz pārvaldes funkcijām un pārvaldes institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. |
| 6. | Cita informācija | Nav. |

**Anotācijas II, III, IV, VI sadaļa – projekts šīs jomas neskar.**

Finanšu ministre D.Reizniece-Ozola

67095585, Inga.Forda@fm.gov.lv